Man in polisiesel vermoor | Maroela Media
Man in polisiesel vermoor
Twee in hof na hulle glo man in polisiesel vermoor. Lees die berig hier.
Eben Meyer (47) is na bewering Saterdag in ŉ polisiesel vermoor nadat hy weens openbare dronkenskap in hegtenis geneem is.
Die Burger berig dat Meyer Saterdagoggend om 01:00 in Durbanville deur die polisie in hegtenis geneem is vir openbare dronkenskap. Hy het glo by die Stones-kroeg in Durbanville gekuier nadat hy en sy verloofde glo ‘n rusie gehad het. Hy is volgens die polisie saam met agt ander mense wat ook onder die invloed was, in ’n sel aangehou. Meyer is glo omstreeks 01:30 deur twee mans in die selle aangerand. Hulle het hom na bewering herhaaldelik geskop en geslaan. ŉ Polisiewoordvoerder, lt. kol. Andre Traut, sê Meyer het aan sy beserings beswyk. Die twee mans sal Dinsdag in die Bellville landdroshof verskyn op aanklag van moord. Meyer laat drie dogters, Naomi (24), Sonika (22) en Inge (17) agter. Hy het ook ŉ kleinseun Marko (2).
Hierdie polisiemanne aan diens moet vir aandadigheid aan moord aangekla word. As jy in hegtenis geneem word op watse klag ookal, is jy die polisie se verantwoordelikheid.
pietermyn · 7 jaar gelede
ek beplan n one man protest by die d’ville saps vrydag 8 am. Crimes towards humanity.
Dis tog ironies dat mense wat (met reg!) ontsteld is hieroor, entoesiasties sal verkondig hoe dit uitstekend is dat “Pappa vir misdadigers wag!” in die tronk.
‘n Voorval soos hierdie maak dit hopelik duidelik aan sulke mense dat gevaarlike en haglike toestande in tronke nie ‘n positiewe ding is nie, hoe groot die lus vir wraak teenoor misdadigers ook al is.
Toubs · 7 jaar gelede
Daar is oral sekuriteits kameras in sentrale besigheids areas en nog. Hoekom nie in polisieselle nie?